‏22 יולי 2019

‏י"ט תמוז תשע"ט

**פרוטוקול וועדת איכות הסביבה מס' 2 - 30.06.19**

**משתתפים:**

רפי יקותיאלי – יו"ר הוועדה

הראל כהן – נציג ארגון "חיים וסביבה" ותושב העיר

פידה שחאדה – מחזיקת תיק איכות הסביבה ותפעול

יאיר גולדמן – מנהל אגף התפעול

עדן שמעון – מנהל היחידה הסביבתית

דני טנדלר – רכז אכיפה סביבתית

רות אהרונוביץ' – רכזת מיחזור

שירה שנק – רכזת חינוך סביבתי

עומר בן נון -מתכנן סביבתי

**נעדרים:**

יוסף הרוש- סגן ראש העיר וחבר הוועדה

ניסים רז – סגן מנהל אגף התפעול לענייני חזות עיר

ליאור מאירסון – רכז תעשיות

שי סקיטל – אדריכל באגף הנדסה

שמואל סולניצקי – מנהל מח' תשתיות באגף הנדסה

ביום ראשון, 30.06.19, נערך המפגש השני של וועדת איכות הסביבה בהתאם לתיקון לחוק "פקודת העיריות" לפיו חובה לקיים וועדת איכות סביבה שתפקידה "ליזום ולתכנן פעילות בתחומים הנוגעים לשמירה על איכות הסביבה ולהבטחת פיתוח ושימוש בני קיימא של הסביבה".

בפגישה נסקרו התכנים שהועלו בפגישה הראשונה, וכן נושאים חדשים.

**נושאים לסדר היום שעלו בוועדה:**

1. **היכרות בין הנוכחים**. יו"ר הוועדה הוא חבר המועצה רפי יקותיאל, ומחזיקת תיק איכות הסביבה היא פידה שחאדה חברת המועצה והראל כהן הוא נציג הציבור מטעם ארגון "חיים וסביבה". כמו כן ציין הראל כי הוא עובד קק"ל על כל המשתמעש מכך.

הנוכחים מציינים לחיוב את תוספת כח האדם ביחידה הסביבתית שכרגע בתפוסה מלאה לראשונה מאז הוקמה. עם זאת, יש לשפר את התנאים הפיסיים של עובדי היחידה.

1. יו"ר הוועדה וחבר הוועדה מטעם ארגון "חיים וסביבה" מברכים על התכנסות וועדה זאת כמחוייב בחוק ומבקשים להכין לקראת הפגישה הבאה סדר יום. החבר מבקש לשלוח מייל לכל מי שלא הגיע ולציין בפרוטוקול רשימת נעדרים, מאחר ומדובר בוועדה חשובה. ועדכונים יעברו למשרד להגנת הסביבה ולארגון "חיים וסביבה".
2. מנהל אגף תפעול מבקש להכין החל מהפגישה הבאה מצגת בה יפורט סדר היום וכן נושאים שמקדמת היחידה לאיכות הסביבה בעיר.
עוד צויין שמי שמחליט ומאשר בסופו של דבר את הנושאים הוא היו"ר.
3. מהישיבה הקודמת:
4. **הפיתוח של נחל גזר** מבוצע ע"י חברת לנדקו, אך היא לא משקמת את הנחל. יו"ר הוועדה מציע לארגן פגישה בנושא זה ולהבין מה הסטאטוס ולוחות זמנים. בפגישה מתבקשים להשתתף גם רשות הניקוז, מאיר כהן (מנהל מח' תשתיות באגף התפעול), נציגים מאגף הנדסה, (מי לוד) (והמט"ש).
5. **מפעל "נשר" רמלה**. בעקבות תלונות על חלקיקים מזהמים שמגיעים מכיוון מפעל "נשר" רמלה, הובהר כי ככל הידוע הם עומדים בתקנים של המשרד להגנת הסביבה וכי אין חריגות.

ישנן שתי תחנות לניטור אוויר בקרבת המפעל – האחת במושב אחיסמך והשנייה ביד רמב"ם שברמלה – והן אינן מראות חריגות. מנהל היחידה הסביבתית הפנה את תשומת לב הנוכחים לכך שהנתונים מתחנות הניטור זמינים באתר המשרד להגנת הסביבה 24/7 (מערך מנ"א), וכי יש כוונה להציב תחנת ניטור אוויר גם בלוד.

יו"ר הוועדה ונציג חיים וסביבה מבקשים לקבל לוח דגימות מתחנות ניטור אלה לקראת הפגישה הבאה.

מנהל היחידה ציין כי כל עוד נמשכת הבנייה בשכונת גני איילון ובמקומות הסמוכים לה, לא ניתן להוכיח שזיהום החלקיקים שתואר אכן מגיע ממפעל "נשר"- לאחר בדיקה ברשויות עם מקרים דומים

1. **מפעל "דלקול".** הוסבר שהמפעל נשאר בלוד עד הודעה חדשה. יו"ר הוועדה טוען לזכות המפעל שהוא צימצם הרבה מהפעילות שלו. רכז האכיפה הסביבתית מוסיף שהם נמצאים אצלו כרגע בחקירה סמוייה, בעקבות שריפה שנגרמה כתוצאה מרשלנות שלהם בחודש מאי האחרון, ואירוע גדול של שפך שמן שזלג למרחב הציבורי.

כמו כן, הוזכר שאין להם רישיון עסק אולם יש להם היתר רעלים.

לקראת הפגישה הבאה מבקשים לבדוק את Central 6.

1. נציג "חיים וסביבה" מבקש החל מהמפגש הבא להכין טבלת מעקב על החלטות והסטאטוס שלהן. הוא ישלח טבלה לדוגמא לח"מ.
2. **דעמאש** – נושא מורכב של אזור שנמצא בוועדת גבולות וכרגע קשה לאכוף שם.ובכל זאת העירייה מקצה משאבים למענה וצמצום המפגע שנוצר כתוצאה מבעירה ושריפה של הפסולת, נוכחות של צוותים בשבתות, כלים כבדים לכיבוי השריפה בכוננות קבועה בסופי שבוע וכו'..
3. **חינוך**: רכזת החינוך הסביבתי מעדכנת את הנוכחים בפרוייקט שהסתיים שבוע שעבר- הייתה פעילות ב-11 בתי ספר, גם מהמגזר הערבי, כחלק מ"ימי שיא" שהועברו ע"י "מנהיגות ירוקה" (קבוצת תלמידים בכל בי"ס שמקדמים מודעות סביבתית בבית ספרם).

מנהל אגף תפעול מוסיף ששנה הבאה נושא הסביבה הולך להיות מרכזי בתחום החינוך בעיר, ומבקש להזמין לפגישה הבאה את מנהל אגף החינוך שלום עזרן.

1. **פסולת**: חברי הוועדה מעלים את בעיית נושא הפסולת בעיר. מנהל אגף התפעול טוען שאין בעייה של פסולת בלוד, אין בעייה של חוסר הוצאת אשפה, אלא יש בעייה של אכיפה בנושא גזם.
2. עצים. החברים מעלים את בעיית מיעוט ההצללה והמחסור בעצים בעיר. חבר הוועדה מתאר את יתרונות העצים ותועלותיהם לסביבה, לרבות צמצום זיהום האוויר, זיהום הרעש והיכולות להפחתת הטמפורטורות על ידי נטיעתם. מנהל אגף התפעול משיב שזה נושא שנמצא בדיון וכולם מעוניינים בשיפור מבחינה זאת (בעיר יש כ-6% הצללה בלבד), בפעם הבאה יש להזמין את סגן אגף התפעול לענייני חזות העיר ניסים רז שיציג את הנתונים והתוכנית העתידית לנושא, שכן ישנם הולכי רגל רבים בעיר שנאלצים ללכת תחת השמש הקופחת. הראל ציין, שייתכן וקק"ל תוכל לסייע בנושא ומומלץ לפנות אליה לבירור כמה ועד כמה.
3. **רעש כתוצאה משירי שבת בגני אביב.** הוסבר שהצבת רמקולים והוצאתם אינן התקבלו ו/או אושרו ע"י היחידה הסביבתית. כמו כן, אין תקנים לכמות רמקולים במסגדים ואין עדיין חוק מואזין.

בישיבה הבאה היחידה הסביבתית תציג נתונים לגבי הרעש ממסגדים בעיר, דיווחים לפי מסגד, תקנים רלוונטיים וכיו"ב. מנהל היחידה הסביבתית מדגיש שהנושא הוא באחריות של משרד הפנים והדתות, והמשטרה צריכה לטפל ולכל הפחות לסייע ליחידה. היחידה הסביבתית יכולה וגם עשתה עד היום את ביצוע המדידות מבתי התושבים אשר פנו בנושא.

1. **תחנת המעבר** (מפעל לקליטה, מיחזור ומיון פסולת בניין) גוסטו נכסים בע"מ. אקו-לוגי טכנולוגיות עתידיות בע"מ – מחזיקת תיק איכות הסביבה מבקשת להעלות את הבעיות של תחנת מעבר זאת. מנהל אגף התפעול ועובדי היחידה הסביבתית משיבים שהם מודעים לבעיות ומטפלים בהן.

**סיכום והיערכות למפגש הבא:**

1. יו"ר הוועדה, נציג ארגון "חיים וסביבה" ומחזיקת תיק איכות הסביבה מציינים לחיוב את קיום הוועדה. יש לשפר את תנאיהם הפיסיים של עובדי היחידה הסביבתית.
2. –
3. –
4. –.
5. –
6. –

**מעקב אחר החלטות הוועדה:**

|  |  |  |  |  |
| --- | --- | --- | --- | --- |
| מס"ד | החלטה שהתקבלה | גורם אחראי | לו"ז לביצוע | סטאטוס |
| 1 | החל מהפגישה הבאה יש להכין סדר יום ומצגת | **עובדי היחידה הסביבתית** | מידי |  |
| 2 | יש לתאם פגישה בנושא הפיתוח סביב נחל גזר בהשתתפות עובדי אגף התפעול והיחידה הסביבתית הרלוונטיים, עובדי אגף הנדסה, רשות הניקוז, חברת לנדקו ואולי מי לוד ונציגים ממט"ש איילון | **עומר** |  |  |
| 3 | יש לבדוק ולהרחיב לגבי Central 6 | **דני** |  |  |
| 4 |  | **הראל כהן** | מידי | בוצע |
| 5 | לפגישה הבאה יש להזמין את סגן מנהל אגף תפעול לענייני חזות העיר ניסים רז ומנהל אגף החינוך שלום עזרן | **עדן** | לפני ישיבת הוועדה הקרובה |  |
| 6 | יש להציג נתונים אודות רעש ממסגדים בעיר | **דני** | יועבר עם הנושאים לדיון לפני ישיבת הוועדה הקרובה |  |

**העתקים:**

משתתפים

נעדרים

אהרון אטיאס – מנכ"ל העירייה

שלום עזרן – מנהל אגף החינוך

**כתב: בן-נון עומר, מתכנן סביבתי**